b'\n_START_ARTICLE_\nJungtini\xc5\xb3 Taut\xc5\xb3 globojamoji teritorija\n_START_PARAGRAPH_\nJungtini\xc5\xb3 Taut\xc5\xb3 globojamoji teritorija (angl. United Nations trust territory) \xe2\x80\x93 teritorijos, kurias valdyti Jungtini\xc5\xb3 Taut\xc5\xb3 Organizacija suteik\xc4\x97 teis\xc4\x99 kai kurioms valstyb\xc4\x97ms laim\xc4\x97tojoms po Antrojo pasaulinio karo. Visos globojamosios teritorijos buvo suformuotos 1946 m. i\xc5\xa1 buvusi\xc5\xb3 mandatini\xc5\xb3 teritorij\xc5\xb3 (B ir C grup\xc4\x97s). Dauguma \xc5\xa1i\xc5\xb3 teritorij\xc5\xb3 tapo nepriklausomomis valstyb\xc4\x97mis tarp 1960 ir 1962 m. Paskutinioji buvo panaikinta 1994 m._NEWLINE_Globojamosiomis teritorijomis r\xc5\xabpinosi Jungtini\xc5\xb3 Taut\xc5\xb3 Globos Taryba.'